Sokkoló vallomást tett a Csepelen elgázolt kisfiú anyja
Hiába rohant négyéves kisfiával a pár méterre lévõ kórházba, már nem tudták megmenteni a gyerek életét.
A Blikk visszakísérte H. Juditot ahhoz a gyalogátkelõhöz, ahol hétfõn halálra gázolták a fiát. A baleset a Széchenyi István utca és a Görgey Artúr tér keresztezõdésénél történt, a lap szerint ott most virágok, mécsesek és plüssfigurák gyászolják a kicsit.

Igazság szerint nem kirántotta a kis kezét, hanem együtt mentünk át az úton, amikor a semmibõl ott termett az a kocsi, és elgázolta a kisfiamat. Pontosan emlékszem, hogy mielõtt leléptünk a járdáról, körülnéztem, balról csak jó messze volt egy kocsi, jobbról pedig, ameddig elláttam, nem jött semmi. Ezért mertünk a kicsivel elindulni. Biztos vagyok benne, hogy nagyon gyorsan jött a sofõr, jóval többel, mint a megengedett sebesség. Egy ámokfutó elvette a kisfiamat – mesélte a lapnak a gyászoló anya, cáfolva azokat a korábbi sajtóhíreket, miszerint a gyerek elszökött volna mellõle, és kilépett az útra.

A négyéves kisfiú olyan súlyos sérüléseket szenvedett, hogy pár perccel a baleset után meghalt. Édesanyja ugyanis rögtön karba vette, és beszaladt vele egy néhány méterre lévõ egészségügyi intézménybe, de már nem tudták megmenteni az életét.

A házban, ahol H. Judit és családja él, kedves és gondoskodó embereknek ismerik õket szomszédjaik. A környéken mindenkit sokkolt a tragédia.

Mivel az ámokfutó elhajtott, a rendõrség ismeretlen tettes ellen büntetõeljárás keretein belül vizsgálja a baleset körülményeit.
halálos gázolás Csepel